A parla d'a cuenca de Tremp se considera catalán leidano, si bien i ha bell autor local que ha defensau que pertenece a o dialecto pallarés anque con elementos que la conectan con o leidano, como que i predomina l'articlo masculino plural los (y no pas les, como ye propio de Pallars Sobirano y a Vall Fosca). Atros rasgos d'a parla de lugars que son en o lau oriental de l'extenso termin municipal de Tremp tamién aparenta que lo meterían en posición de contínuo con o catalán ribagorzano. En qualsiquier caso, a situación d'isoglosas fa que a clasificación dialectal d'ista parte de Leida se faiga complicada.